*proiect*

**GUVERNUL REPUBLICII MOLDOVA**

H o t ă r î r e nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_2016

Chişinău

|  |
| --- |
|  |
| **Cu privire la aprobarea metodelor de cooperare necesare**  **pentru prevenirea consumului de droguri şi combaterea fenomenului traficului de droguri**  În conformitate cu prevederile Legii nr. 382 din 06.05.1999 cu privire la circulaţia substanţelor narcotice şi psihotrope şi a precursorilor (Monitorul Oficial al Republicii Moldova, 1999, nr. 73 – 77, art. 339), în scopul realizării Strategiei Naţionale antidrog pe anii 2011-2018 aprobată prin Hotărîrea Guvernului nr. 1208 din 27 decembrie 2010 şi a Planului naţional de acţiuni antidrog pentru anii 2014-2016 (Monitorul Oficial al Republicii Moldova, 2011, nr. 1 – 4, art.1), în scopul sporirii cooperării pentru prevenirea consumului şi combaterea fenomenului traficului de droguri  Guvernul HOTĂRĂŞTE:  1. Ministerul Sănătăţii, Ministerul Justiţiei, Ministerul Educaţiei, Ministerul Afacerilor Interne, Serviciul de Informaţi şi Securitate, Serviciul Vamal, Ministerul Muncii, Protecţiei Sociale şi Familiei, inclusiv alte autorităţi cu atribuţii în domeniu vor coopera în vederea asigurării unei abordări echilibrate pe baza unei coordonări eficiente între autorităţile competente, având ca obiectiv reducerea ofertei şi a cererii de droguri, a impactului acestora asupra consumatorilor de droguri, a familiilor lor şi a societăţii în general, precum şi realizarea unui control mai eficient al precursorilor, prin următoarele metode:  1) elaborarea şi promovarea în comun a proiectelor de acte normative în vederea reducerii cererii si ofertei de droguri;  2) asigurarea consensului privind politicile promovate în domeniul drogurilor şi a precursorilor;  3) formarea în comun a personalului în lupta împotriva drogurilor;  4) asigurarea schimbului de bune practici în domeniul prevenirii consumului de droguri;  5) asigurarea schimbului de informaţii, utilizarea în mod eficient a resurselor şi garantarea continuităţii acţiunilor;  6) informarea reciprocă şi efectuarea schimbului de date specifice instituţiei (referitor la criminalitatea transfrontalieră, organizaţii specializate în narcobussnes şi elemente implicate în astfel de activităţi, structuri, grupuri infracţionale constituite şi persoane identificate în exterior etc.);  7) organizarea şedinţelor în vederea examinării problemelor identificate, propunerea măsurilor şi soluţionarea acestora în comun;  8) elaborarea în comun a rapoartelor de realizare a activităţilor de reducere a consumului de droguri;  9) dezvoltarea unei baze de date comune, cu stocarea şi furnizarea informaţiei referitor la persoanele implicate anterior cât şi în prezent în consumul, preparea, transportarea, comercializarea drogurilor şi precursorii, totodată stocarea şi furnizarea informaţiei cu privire numărul de avize şi autorizaţii eliberate pentru importul drogurilor utilizate în scopuri medicale;  10) monitorizarea indicatorilor în vederea standardizarii acestora în raport cu indicatorii statistici europeni si transmiterea datelor catre organismele internationale de control al drogurilor;  11) desiminarea răspîndirii rezultatelor monitorizării, cercetării şi evaluării şi o mai bună înţelegere a tuturor aspectelor fenomenului drogurilor şi a impactului intervenţiilor, pentru a furniza probe solide şi cuprinzătoare pentru politici şi acţiuni;  12) cercetarea în comun al fenomenului drogurilor;  13)determinarea caracteristicilor drogurilor, precum şi prevenirea producerii drogurilor periculoase/stupefiantelor şi a deturnării precursorilor controlaţi, în special a substanţelor care sunt esenţiale pentru fabricarea drogurilor;  14) sprijinirea în comun a eforturilor societăţii civile în domeniul drogurilor şi a eforturilor de reducere a cererii de droguri şi a efectelor nocive ale acestora.  15) nominalizarea persoanei responsabile din cadrul fiecărei autorităţi pentru asigurarea legăturilor de cooperare;  16) elaborarea şi semnarea unui protocol de cooperare între autorităţile cu atribuţii în domeniul prevenirii consumului de droguri.  2. Ministerul Sănătăţii, Ministerul Justiţiei, Ministerul Educaţiei, Ministerul Afacerilor Interne, Serviciul de Informaţi şi Securitate, Serviciul Vamal, Ministerul Muncii, Protecţiei Sociale şi Familiei, inclusiv alte autorităţi cu atribuţii în domeniu, vor raporta anual Comisiei Naţionale Antidrog, pînă la data de 20 a lunii ce urmează după anul gestionar, informaţia despre metodele de cooperare implementate şi progresele înregistrate în domeniul prevenirii consumului de droguri.      Prim-ministru PAVEL FILIP  Contrasemnează:  Ministerul Afacerilor Externe  şi Integrării Europene Andrei Galbur  Ministrul Sănătăţii Ruxanda Glavan  Ministrul Afacerilor Interne Jizdan Alexandru  Ministrul Justiţiei Vladimir Cebotari |